’৬১ সালে শ্যামার মঞ্চসজ্জা, সংগীত ও নৃত্য ঢাকার সাংস্কৃতিক জীবনকে নানা দিক থেকেই সঞ্জীবিত করেছিল। রবীন্দ্রজন্মশতবার্ষিকী পালনের অব্যবহিত পরেই সন্জীদা খাতুন ও ওয়াহিদুল হক উদ্যোগ গ্রহণ করেছিলেন রবীন্দ্রনাথের গান ও রবীন্দ্রসংস্কৃতির প্রসার ও চর্চার জন্য ছায়ানট প্রতিষ্ঠার। অচিরকালের মধ্যেই প্রতিষ্ঠিত হয়েছিল ছায়ানট, যে-ছায়ানট বাংলাদেশের হৃদয়ে এখন সাংস্কৃতিক অভিমুখের মাইলস্টোন।